16.6.2023
RO
Jurnalul Oficial al Uniunii Europene
C 214/125 Joi, 19 ianuarie 2023
H. întrucât statele membre ale UE pot încredința BEI punerea în aplicare a instrumentelor financiare pe care le utilizează pentru a investi fonduri din Mecanismul de redresare și reziliență (MRR) în proiecte eligibile; întrucât BEI poate oferi finanțare suplimentară și sprijin consultativ specific statelor membre pentru a-și investi fondurile MRR; I. întrucât BEI contribuie la punerea în aplicare a obiectivelor politice și economice ale Uniunii Europene și sprijină prioritățile de acțiune externă ale Uniunii în toate regiunile lumii, inclusiv în țările sensibile din punct de vedere politic din vecinătatea estică și mediteraneeană; J. întrucât BEI este cel mai mare creditor multilateral din regiunile vizate de politica de vecinătate a UE, acoperind țările din vecinătatea estică, Balcanii de Vest, Orientul Mijlociu și Africa de Nord; întrucât BEI desfășoară operațiuni în afara Uniunii Europene printr-o rețea de aproape 30 de birouri externe situate în Africa, America Latină și Asia; K. întrucât Grupul BEI colaborează îndeaproape cu instituțiile UE și cu alți parteneri pentru a sprijini obiectivele și prioritățile de politică ale Uniunii; întrucât, în special în contextul cadrului financiar multianual (CFM) 2021-2027, Grupul BEI colaborează cu Comisia, cu băncile și instituțiile naționale de promovare și cu instituțiile de finanțare a dezvoltării; întrucât, pentru a realiza principiile și obiectivele Acordului de la Paris până la sfârșitul anului 2020, Grupul BEI a cooperat cu Serviciul European de Acțiune Externă și cu Banca Europeană pentru Reconstrucție și Dezvoltare; L. întrucât BEI se află în avangarda luptei împotriva crizei provocate de pandemia de COVID-19 în Uniunea Europeană și a depus eforturi considerabile pentru a oferi sprijin suplimentar, în special întreprinderilor mici și mijlocii (IMM-uri), prin crearea noului Fond de garantare paneuropean (EGF) pentru a furniza capital IMM-urilor, care au fost afectate deosebit de puternic de efectele crizei; M. întrucât, pentru a asigura surse de finanțare cu dobânzile cele mai avantajoase de pe piață, este nevoie de ratingul AAA al BEI și acesta trebuie deci păstrat; N. întrucât modelul de afaceri al BEI necesită cele mai înalte niveluri de integritate, transparență, răspundere și bună guvernanță, precum și măsuri adecvate pentru a combate în mod eficace și eficient toate formele de spălare a banilor, finanțarea terorismului, criminalitatea organizată și practicile fiscale dăunătoare, precum și tipurile de comportament interzis identificate în politica antifraudă recent revizuită,
Efectuarea tranzacțiilor financiare ale BEI 1. subliniază că BEI este un emitent principal și contribuie în permanență la inovațiile și evoluțiile de pe piețele de capital, promovând în același timp cele mai riguroase standarde; 2. remarcă faptul că, la 31 decembrie 2021, bilanțul total al Grupului BEI se ridica la 568 de miliarde EUR, ceea ce reprezintă o creștere de 11,9 miliarde EUR față de 31 decembrie 2020; 3.
constată că în 2021 noile împrumuturi semnate de Bancă s-au ridicat la 65,4 miliarde EUR, în acord cu obiectivul stabilit în planul de operațiuni pe 2021 și aproape de rezultatele din anii precedenți (66,1 miliarde EUR în 2020 și 63,3 miliarde EUR în 2019); constată că 54,3 miliarde EUR din această sumă au fost alocate din resursele proprii ale Băncii (față de 64,6 miliarde EUR, alocate în 2020, de asemenea din resursele proprii ale Băncii); 4. subliniază că, la fel ca în anii precedenți, cea mai mare parte a împrumuturilor au fost acordate Italiei, Franței și Spaniei (16 %, 14 % și, respectiv, 12 % din totalul împrumuturilor semnate) și că, la fel ca în anii precedenți, sectoarele transporturilor, împrumuturilor globale și energiei au fost principalii beneficiari (30,2 %, 18,5 % și, respectiv, 14,8 %); 5.
observă că totalul plăților a ajuns la 41,4 miliarde EUR în 2021, din care 40,4 miliarde EUR au fost din resursele proprii ale băncii (în 2020, au fost efectuate plăți totalizând 58,3 miliarde din care 56,8 miliarde EUR au fost din resursele proprii ale băncii); 6.
observă că, începând cu 31 decembrie 2021, volumul restant al împrumuturilor semnate a scăzut ușor la 556,4 miliarde EUR (de la 558,7 miliarde EUR în 2020 și, respectiv, 560,3 miliarde EUR în 2019), din care 82 % era destinat pentru proiecte în cadrul UE (82,2 % în 2020 și 81,4 % în 2019); constată că portofoliul împrumuturilor plătite de BEI s-a ridicat la 433,4 miliarde EUR, față de 444,6 miliarde EUR și 447,5 miliarde EUR la sfârșitul anului 2020 și, respectiv, 2019;